fi fi tr tr fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en ca es es en en fi fi fi fi fi fi fi fi fi fi fi fi ru lt fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi en fi fi fi fi fi fi id fi fi nl fi it fi fi fi fi az fi fi fi en fi en en fi fi fi en fi fi fi fi fi fi fi en fi fi en fi en fi fi et fi fi
Lautapelejä videoyhteydellä – ensimmäiset käytännön kokeilut – Koko perhe pelaa
Mitä pelaisin? – Peliarviot ryhmiteltynä
Koronan vuoksi lautapelejä on viime viikkoina voinut saman pöydän ääressä pelata vain omalla perheellä. Meidän perheessä pelaajia riittää kotonakin, mutta toki tässä viikkojen kuluessa alkaa kaipaamaan muutakin peliseuraa tai ylipäätään muutakin seuraa, kun aikuiskontaktit ovat aika rajallisia. Ensimmäiseksi kokeilimme etäpelaamista matalalla kynnyksellä eli ennestään tutuilla videopuhelusovelluksilla. Tässä kokemuksia näistä kokeiluista.
Ensimmäisessä sessiossa oli alunperin tarkoitus pelata Second Chancea ja Sagradaa. Pelivalikoima kasvoi vielä Faunalla, kun luin Pelaajani-blogista suosituksia etäyhteys-yhteensopiviksi lautapeleiksi. Sieltä löytyy enemmänkin vinkkejä mitä pelejä valita.
Etäyhteysvarustukseen meillä kuuluu tabletti, puhelin ja jonkinnäköinen koroke, jotta pelipöytä saadaan kuvattua ylhäältä päin. Meillä korokkeena toimii jakkara pöydällä tai vaikka läjä lautapelejä. Sopivasti taittuva läppärin näyttö olisi varmaan myös oiva yläpuolelta kuvaamiseen, jos kuvattava ala ei ole suuri. Yhteyden toisessa päässä riitti tabletti + puhelin ilman korokkeita. Jutun pääkuva on lavastettu otos sieltä ”toisesta päästä” eli pelaajasta, joka näkee pelin kilkkeet kuvan kautta. Me hoidimme pelien kuvaamisen, joten sen suunnan kuvat ovat aidoista pelitilanteista. Osa peleistä edellyttää, että peli löytyy kaikilta pelaajilta, joissain tapauksissa riittää yksi kappale pelistä.
Second Chance toimi pelinä näin aivan yhtä hyvin kuin saman pöydän ääressä, mutta täytyy myöntää, ettei samaan tunnelmaan pääse. Etäyhteyden yli kaikki se höpöttely, mikä pikkupeliä pelatessa on parasta, tuntuu jotenkin hassulta. Mutta pelillisesti tämä ja varmasti kaikki muut yksinkertaiset kupongintäytöt toimivat loistavasti, jos vain kuponkeja löytyy yhteyden molemmista päistä. Netistä löytyy kupongintäyttöosastolle paljon myös printattavia pelejä, jos vain jaksaa tehdä hieman tutkimusta. Näin pelattavaa löytyy kyllä, vaikkei hyllystä samoja pelejä löytyisikään.
Eli, paremman puutteessa toimii hyvin!
Hieman ”isompi” peli eli nopanheittoa Sagradan parissa
Sagrada on ollut yksi lemppareistani, joten sitä piti päästä kokeilemaan myös etänä. Sagradassa olennaisinta on nähdä heitettävät nopat, ja sehän onnistuu samaan tapaan kuin Second Chancessa, eli yläpuolelta kuvaten. Näistä nopista kukin pelaaja rakentaa omaa noppaikkunaa omalle laudalle. Molemmissa pelipaikoissa oli oma Sagrada, joten kaikki pelin osat olivat kaikilla käytössä.
Sagradan kanssa ongelmaksi tuli noppien värit: etäyhteydellä värien toisto oli hieman heikkoa (ehkäpä valaistus oli huono, ja värien erotuskyky tuntui riippuvan myös laitteesta). Etäpelaajan oli vähän vaikea erottaa noppia toisistaan. Lisäksi halusimme tietysti nähdä toistemme pelaajalaudat, eli vaikka periaatteessa olisimme voineet rakennella omat ikkunamme eri osoitteissa, oli olennaista, että kaikki ne myös näkivät. Päädyimme rakentamaan kaikkien kolmen pelaajan noppaikkunoita täällä meillä, ja etäpelaajalle ne näkyivät heitettävien noppien kanssa samassa kuvassa. Yhdellä etäpelaajalle tämä toimi, mutta useammalle noppien asettelu laudalle olisi käynyt raskaammaksi. Lisäksi etäpelaaja rakensi oman ikkunansa tuplana kotonaan. Jälleen emme halunneet uhrata pelaajien kasvoja näyttävää laitetta pelaajalautojen kuvaamiseen, joten hankala järjestely oli oma valinta.
Hankalaa, mutta toimi silti. Pelikokemus oli lähellä oikeaa peliä ja hauskaa oli. (Otettiin heti seuraavalla etäyhteyskerralla uudelleen.)
Ja taas erityyppistä eli tietopeli Fauna
Fauna oli etukäteen ajatellen Sagradaa varmemmin toimiva etäpeli. Peli oli vain meillä täällä päässä, ja kaikki info piti välittää kuvan välityksellä toiseen päähän. Pelissä pitää siis veikkailla (tai tietää) eläimistä asuinpaikkoja ja mittoja, ja sijoitella näiden mukaisesti kuutioita kartalle ja mitta-asteikoille.
Tässä olisi näppärästi voinut kuvata koko laudan ja peli olisi sujunut hienosti, mutta lauta on sen verran suuri, että lautaa oli pakko kuvailla käsivaralla sieltä täältä. Näin jälkeenpäin ajatellen livekuva koko laudasta + zoomattava valokuva olisi toiminut varmasti etäpäässä hyvin, mutta se olisi vaatinut taas yhden näyttölaitteen lisää (tai luopumista naamakuvayhteydestä, mikä haluttiin pitää). Ilman päänsärkyä ei liikkuvan ja heiluvan kuvan tarkkailusta kuitenkaan toisessa päässä selvitty. Lisäksi tabletti oli yllättävän painava pitää koko pelin ajan kädessä liikuteltavana (puhelimen kamera oli niin onneton, että näin päin oli tehtävä).
Toimii silti oikein hyvin, erityisesti, jos heiluvan kuvan ongelman ratkaisee fiksusti. Myös monen muun tietopelin voisi kuvitella toimivan hyvin, esimerkiksi Smart10 mahtuu kätevästi tabletin näytölle.
Etäpelaaminen videoyhteydellä onnistuu, mutta toki kokemus ei ole ihan verrattavissa kasvokkain pelaamiseen. Jos mietitään miten hyvin tämä toimii, niin vastaus riippuu kenelle vastaan.
Peliharrastajakaverille sanoisin, että vähän niin ja näin, säännölliseen pelaamiseen ehkä parempi olisi jokin toinen tapa. Pelit onnistuu kuitenkin ja on hauskaa, joten jos innostusta nettialustoilla pelaamiseen ei ole, niin miksipä ei.
Sen sijaan mummille, lasten kavereille, satunnaisiin pelailuihin jne. vastaus on, että hyvin onnistuu ja kannattaa kokeilla rohkeasti eri pelejä! Videopuhelut ovat nyt monelle ykkösväylä yhteydenpitoon sukulaisten ja ystävien kesken. Aivan loistavasti johonkin väliin voi pienellä valmistelulla ottaa lähes minkä vain melko yksinkertaisen lautapelin. Pelien on hyvä olla sellaisia, missä kaikki tieto on avointa eli ei ole esimerkiksi käsikortteja.
Jos sen sijaan tavoitteena on pelailla peliharrastajien kesken, varmasti etäyhteyttä fiksumpi tapa on käyttää jotakin nettialustaa lautapelin pelaamiseen. Lautapelioppaasta löytyy hyvä kattaus näistä alustoista, ja Pöydällä-blogissa näitä alustoja esitellään livestriiminä lähiviikkojen aikana. Ainakin tänään meillä kuitenkin vielä kokeillaan aitoa lautapeliä videoyhteydellä: Agricolan päivän kunniaksi pöydälle otetaan Agricolan perheversio.
Edit. Agricola Family onnistui videoyhteydellä hyvin. Jakkaran sijaan talouspaperiteline oli apuna kuvan suuntaamisessa. Nämä purkkaratkaisut toimivat aivan loistavasti.
Näytä kaikki Mirva Jääskeläinen kirjoitukset
eläimet, etäyhteys, Kupongintäyttö, nopanheitto, videoyhteys
Arviossa Smart10 Junior: Tietopeli ala-asteikäisille perheineen
2 thoughts on “Lautapelejä videoyhteydellä – ensimmäiset käytännön kokeilut”
11 huhtikuun, 2020 12:32 pm
Kiitos kokemusten jakamisesta. Jos kotona sattuu olemaan nuottiteline, se ja tabletti voisivat toimia yhdessä hyvin korkealta kuvaamiseen.
TykkääLiked by 1 henkilö
11 huhtikuun, 2020 7:27 pm
Joo, tämä toimisi varmasti hyvin. Meillä nuottiteline on lapsilla juurikin kuvauskäytössä, kun kuvailevat tabletilla legoanimaatioita.
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Arviossa 7 Wonders Architects -lautapeli
Minun ensimmäinen pelini: Työmaa
Unstable Unicorns -korttipeli: söpöjen yksisarvisten keräilyä ja tuhoamista
Pelaajien Valita -raadin kesken pidettiin pelipäivä, tällä kertaa meillä kotona. Taas oli komeat pinot pelejä testattavana, suomeksi tai suomalaisten julkaisijoiden julkaisemia. Oma päivän saldo oli 6 eri peliä, joista viisi uutta. Iso osa pinojen peleistä oli onneksi ennalta tuttuja.
Vihdoin Dice Theme Park tuli! Tai paketti tuli jo joku aika sitten, mutta oltiin lomareissussa ja pääsin vasta noutamaan. Pitää vielä kerrata säännöt, niin päästää pelaamaan. Oltiin mukana tätä pelitestaamassa ja onhan se hauskaa nähdä oma nimi sääntökirjassa 😊
Cóatl yllätti. Peli on omalla mittapuulla suorastaan luotaantyöntävän muovinen, joten en ole kiirehtinyt sen kokeilua, vaikka tiesinkin sen saaneen hyvän vastaanoton eri tahoilla. Ensipelistä jäi kuitenkin tosi positiiviset fiilikset eivätkä Cóatl-veistoksetkaan lopulta näyttäneet pöydällä niin kamalilta, vaan oikeastaan ihan näteiltä. Vähän moninpelipasianssi tämä on, mutta vuorovaikutuksen puute ei yleensäkään minua häiritse. Mukava aivopähkinä.
Tämän viikon odotetuin pelikokeilu oli Azul: Queens Garden. Oma lempparini on kokeilun jälkeenkin kolmonen, eli Summer Pavilion. Azuleista tämä vertautui kuitenkin juuri siihen ja voi olla, että pari pelikertaa lisää muuttaa tilannetta.
Pelattiin eilen Everdelliä ensimmäistä kertaa 12-vuotiaamme kanssa. Olemme tämän pelin kanssa vähän odotelleet, kun korteissa on paljon englantia. Hyvin se kuitenkin jo sujui, pääosin tekstit ovat simppeleitä. On kiva, kun kotona kasvaa peliseuraa 😊
3D abstrakti peli avaruus eläimet historia huumori korttipeli laattojen asettelu lastenpeli neppailu nopanheitto nopeus näppäryys Oppiminen partypeli Pelaajien valinta perhepeli Puzzle päättely Settien keräily Spiel des Jahres tuuri vuoden peli Vuoden peli finalisti yhteistyöpeli
Create your website with WordPress.com
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.
View post in Reader
%d bloggaajaa tykkää tästä: